| Tatrapan |
| --- |
| Obrnený transportér Tatrapan 6x6 vo výzbroji Ozbrojených síl Slovenskej republiky.Obrnený transportér Tatrapan 6x6 vo výzbroji Ozbrojených síl Slovenskej republiky. |
| **Základná charakteristika** |
| Posádka | 2+1 (vodič, veliteľ, strelec s guľometu) + 10 sediacich mužov +2 núdzovo |
| Dĺžka | 8,4 m |
| Šírka | 2,5 m |
| Výška | 2,7 m |
| Hmotnosť | 22,500 t Max. |
| **Pancierovanie a výzbroj** |
| Pancierovanie |  |
| Hlavná zbraň | rôzna |
| Sekundárne zbrane |  |
| **Pohon a pohyb** |
| Pohon | Naftový 12 valec Tatra T3 - 930 - 55 275kW (369hp) |
| Odpruženie | nezávisle zavesené nápravy |
| Max. rýchlosť | viac než 80 km/h(max. 120 km/h) |
| Pomer výkon/hmotnosť |  |
| Dojazd | 1000 km (po ceste) |
| Priechodnosť | zákop 1,1 mstena vysoká 0,6 mbrod hlboký 1,4 m |

**Tatrapan** je obrnený kolesový transportér s pohonom 6x6 slovenskej konštrukcie.

Vznik a vývoj
-------------

Obrnený transportér Tatrapan vznikal ako náhrada za zastaraný OT-64. Po rozpade Česko-Slovenska sa ujali vývoja slovenské spoločnosti Tatra Sipox, Konštrukta Trenčín a PPS Detva Holding. Prvé vozidlá vstúpili do služby pre slovenskú armádu v roku 1994. Do roku 2009 bolo postavených asi 50 vozidiel pre slovenskú a grécku armádu.

Varianty
--------

Nasledujúce verzie existujú buď ako sériovo vyrábané vozidlá alebo ako prototypy:

* Tatrapan T1/Z1 je prvá vyrábaná transportná resp. základná verzia obrneného trasportéru na prepravu osôb
* Tatrapan ZASA je mierne modifikovaná verzia T1 určená pre pôsobenie v púštnych podmienkach
* Tatrapan PVO je mobilné veliteľské stanovište protivzdušnej obrany
* Tatrapan AMB je pancierový terénny zdravotnícky automobil
* Tatrapan VP, VSRV alebo VESPRA je pancierované veliteľské vozidlo
* Tatrapan MOD je modernizovaná verzia, štábne vozidlo s novým výkonnejším vodou chladeným motorom Deutz, automatickou prevodovkou. Stroj je optimalizovaný pre nasadenie v púštnych podmienkach.
* Tatrapan 8x8 CC je obrnený nosič kontajnerov

Technické údaje
---------------

Vozidlo Tatrapan ju viacúčelové obrnené terénne vozidlo. Je postavené na upravenej verzii podvozku terénneho nákladného automobilu Tatra 815 6 × 6. Používa mechanickú 10 stupňovú prevodovku s 8 stupňami pre jazdu vpred a 2 pre jazdu vzad. Mechanickú prevodovku dopĺňa prídavná elektropneumatická prevodovka s 2 stupňami. Stroj je vybavený jedným medzinápravovým a dvomi nápravovými diferenciálmi a deličom momentu. Vďaka použitému podvozku má vozido dobrú priechodnosť ťažkým terénom a dosahuje aj vysokú rýchlosť pri pohybe po cestných komunikáciách. Na podvozku je inštalovaná sklopná pancierovaná kabína a rýchlosnímateľná pancierová skriňová karoséria. V skriňovej karosérií, ktorej snímateľná koncepcia umožňuje inštaláciu rôznych variánt nástavieb je možná inštálácia veliteľsko-štábnej, spojovacej a iných modifikácií pre letectvo aj pozemné sily. Skriňová karoséria štandardnej transportnej verzie (T1/Z1) môže odviezť 10-12 sediacich mužov. Pancierovaný interiér je vybavený ochranou proti zbraniam hromadného ničenia aj protipožiarnym systémom. K dispozícii je aj inštalovaný ventilačný a komunikačný systém. Výzbroj vozidla predstavuje demontovateľný guľomet kalibru 7,62 mm alebo 12,7 mm uchytený na lafete na streche kabíny. Šikmé pancierovanie poskytuje ochranu pred priebojnými protipancierovými guľkami automatických zbraní do kalibru 7,62 mm.

Nasadenie
---------

Vozidlá používali slovenské mierové jednotky na svojich misiách KFOR v Kosove, UNMEE v Eritrei, UNTSO na Golanských výšinách, UNFICYP na Cypre a ISAF v Afganistane. Stroje používali aj slovenské odmínovacie jednotky nasadené v Iraku.

Používatelia
------------

* Slovensko  Slovensko
* Grécko  Grécko
* Indonézia  Indonézia

Referencie
----------

1. 1 2  Ježek F. a Gáfrik A. 2002, TATRAPAN AMB. Armáda, 10, 5, s 15-18
2. ↑  Sopóci M. a Gyűrösi M. 2002, ASV ATRAPAN PVO. Armáda, 9, 1, s. 14-15
3. ↑  Gáfrik A. a Gyűrösi M. 2001, Výzbroj armády SR. Výber. Armáda, 9, 12, s. plus 8
4. ↑  Žiak, J. 2004, Tatrapany mieria do Iraku. Obrana, 24, 12, s. 10-11

Iné projekty
------------

Commons
* Spolupracuj na Commons Commons ponúka multimediálne súbory na tému **Tatrapan**